Simas Ramutis Petrikis

Simas Ramutis Petrikis (g. 1942 m. sausio 23 d. Raseiniuose) – inžinierius, Lietuvos politinis bei visuomenės veikėjas.

 Biografija 
1949–1956 m. mokėsi Lumpėnų septynmetėje mokykloje, 1956–1960 m. Kauno politechnikume. 1961–1966 m. studijavo Kauno politechnikos institute, įgijo radijo inžinieriaus kvalifikaciją. 1972 m. apgynė technikos mokslų kandidato disertaciją, 1986 m. technikos mokslų daktaras, profesorius.http://www.mokslas.mii.lt/mokslas/SRITYS/duom00.php?pav=P&sritis=T 

1960–1966 m. Kauno radijo matavimo technikos mokslinio tyrimo instituto „Lira“ technikas, 1967–1972 m. inžinierius, vyr. inžinierius, 1972–1980 m. sektoriaus viršininkas, 1989–1996 m. generalinis direktorius. Mokslinės veiklos kryptis – atsitiktinių procesų charakteristikų, matavimo metodų ir prietaisų kūrimas bei jų pritaikymas įvairiose mokslo ir pramonės šakose. 16 išradimų autorius. SSRS radijo sporto meistras.

1989 m. Vytauto Didžiojo universiteto Atkuriamojo senato narys, 1995–1996 m. senato pirmininkas, 2006 m. universiteto tarybos narys. VDU Informatikos fakulteto profesorius. Buvo Lietuvos pramonininkų asociacijos viceprezidentas, Kauno krašto pramonininkų asociacijos prezidentas, 1996 m.  Kauno pramonės, prekybos ir amatų rūmų viceprezidentas, 1998–2002 m. Lietuvos prekybos pramonės ir amatų rūmų asociacijos prezidentas. 2001 m. UAB „Šiaurės miestelis“ direktorius, Šiaurės miestelio technologijų parko tarybos pirmininkas.

SSKP, Tėvynės Sąjungos (Lietuvos konservatorių), Liberalų ir centro sąjungos narys. 1996–2000 m. Seimo narys. 2000–2003 m. Vilniaus miesto savivaldybės tarybos narys.1996–2000 m. kadencijos Seimo naryshttp://www.vrk.lt/rinkimai/3/Kandidatai/Kandidatas6513/Kandidato6513Anketa.html 

Žmona Dalia, sūnūs Simas ir Titas.

 Įvertinimas 
 1978 m. LSSR valstybinė premija (su kitais) 

 Šaltiniai 

Kategorija:LTSR valstybinės premijos laureatai
Kategorija:Lietuvos prekybos rūmų darbuotojai
Kategorija:Lietuvos išradėjai
Kategorija:Seimo nariai
Kategorija:Vilniaus politikai